Sveinbjörn Egilsson

Sveinbjörn Egilsson estis islanda filologo, teologo, tradukisto, latinisto, helenisto kaj poeto. Li famiĝis pro sia verko "Lexicon poeticum antiquae linguae septentrionalis" kaj siaj tradukoj de la Iliado kaj la Odiseado de Homero en la islandan lingvon. Li estis rektoro de la Rejkjavika Gimnazio kaj membro kaj fondinto de la Reĝa Nordia Societo de Antikvaĵistoj. Li ankaŭ instruis la grekan kaj la islandan.

Vivo
Sveinbjörn naskiĝis en Innri-Njarðvík en Gullbringusýsla, Islando. Li estis la filo de Egill Sveinbjarnarson, malmulte konata sed riĉa farmisto. Sveinbjörn estis vartita de Magnús Stephensen (1836-1917) kaj edukita de pluraj malsamaj individuoj. En 1810 li diplomiĝis sub la protektado de Árni Helgason (1777-1869) kaj komencis siajn studojn pri teologio ĉe la Universitato de Kopenhago en 1814, kie li diplomiĝis en 1819. Reveninte al Islando, li ricevis postenon en la Bessastaðaskóli, kaj kiam la lernejo translokiĝis al Rejkjaviko li fariĝis rektoro. Li estis fondinta membro de la Reĝa Nordia Societo de Antikvaĵistoj.

Kiam problemoj ekestis en la lernejo, kun studentoj protestantaj kontraŭ lia traktaĵo ("La Pereat")La "Pereat" estis protesto farita de la studentoj en la Gimnazia Lernejo de Rejkjaviko kontraŭ la konduto de modereco determinita de Egilsson. Egilsson forte iritiĝis kaj ilin admonis en la 17-a de januaro 1850-a., Sveinbjörn foriris al Kopenhago por serĉi la helpon de la danaj edukaj aŭtoritatoj. Kvankam li ricevis ilian subtenon, li forlasis sian postenon kiel rektoro en 1851 kaj mortis unu jaron poste.

Sveinbjörn estis edziĝinta al Helga Gröndal, filino de la alta juĝisto Benedikt Gröndal la maljuna.

Verkoj
Tradukoj
Lia ĉefa fako kiel instruisto estis la greka. Dum sia posteno en la lernejo, li laboris pri pluraj tradukoj, interalie tradukante la Menon de Platono kaj la Odiseadon kaj Iliadon de Homero en la islandan.

Por la Societo de Antikvaĵistoj, li tradukis la islandajn sagaojn en la latinan: Scripta historica Islandorum. Poste li kompilis vortaron de la islanda skalda lingvo, Lexicon Poëticum, kiu formis la bazon de estonta esplorado pri antikva islanda poezio.

Li ankaŭ tradukis la Prozan Edda-n en la latinan kaj publikigis la originalan tekston kune kun klarigoj kaj komentoj.

Kiam Sveinbjörn mortis, li estis laboranta pri poezia traduko de la Iliado de Homero en la islandan. Lia filo, Benedikt Sveinbjarnarson Gröndal la juna (1826-1907), finis la taskon. Liaj prozaj tradukoj estas ankoraŭ la solaj facile haveblaj islandaj versioj de la Iliado kaj Odiseado.

Originalaj verkoj
Sveinbjörn verkis kelkajn konatajn islandajn poemojn kaj himnojn, inkluzive de la kantoteksto de la islanda kristnaska kanto "Heims um ból".

Vidu ankaŭ
 Benedikt Sveinbjarnarson Gröndal (1826-1907) islanda naturalisto kaj poeto

 Referencoj 

Kategorio:Naskiĝintoj en 1791
Kategorio:Mortintoj en 1852
Kategorio:Naskiĝintoj en la 18-a jarcento
Kategorio:Mortintoj en la 19-a jarcento
Kategorio:Naskiĝintoj en Njarðvík
Kategorio:Mortintoj en Rejkjaviko
Kategorio:Islandaj verkistoj
Kategorio:Islandaj teologoj
Kategorio:Islandaj latinistoj
Kategorio:Islandaj tradukistoj
Kategorio:Islandaj helenistoj
Kategorio:Islandaj lastinistoj
Kategorio:Islandaj filologoj